tartuNLP/wikipedia-smugri-20251201 huggingface dataset:
Vlatko Ilievski

Vlatko Ilievski (makedoonia Влатко Илиевски; 2. juuli 1985 Skopje – 6. juuli 2018 Skopje) oli Makedoonia laulja ja näitleja.
2011. aasta Eurovisiooni lauluvõistlusel esindas ta Makedooniat lauluga "Rusinka", mis saavutas teises poolfinaalis 16. koha.
Vlatko Lozanoski

Vlatko Lozanoski (Влатко Лозаноски; esinejanimega Lozano (Лозано); sündinud 27. juunil 1985 Kičevos) on Põhja-Makedoonia laulja.
2013. aasta Eurovisiooni lauluvõistlusel esindas ansambel koos Esma Redžepovaiga Makedooniat lauluga "Pred da se razdeni".
Tammelo

Tammelo on eesti perekonnanimi.
Nimede eestistamisel määrati Tammelo uueks perekonnanimeks isikutele, kelle perekonnanimi oli Eichelmann. Richard Tammelo palvel kanti Tammelo perekonnanimede kaitseregistrisse nr. 31 all (Siseministeeriumi teadaanne 5. märtsist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Aleksandra &amp; Konstantin

Aleksandra &amp; Konstantin on Valgevene ansambel.
2004. aasta Eurovisiooni lauluvõistlusel esindas ta Valgevenet lauluga ""My Gallileo".
Ruslan Alehno

Ruslan Aljachno (Руслан Аляхно; sündinud 14. oktoobril 1984) on Valgevene laulja.
2008. aasta Eurovisiooni lauluvõistlusel esindas ta Valgevenet lauluga "Hasta la Vista".
Pjotr Jalfimau

Pjotr Jalfimau (valgevene Пётр Пятровіч Ялфімаў; sündinud 15. veebruaril 1980 Mahiloŭs) on Valgevene laulja.
2009. aasta Eurovisiooni lauluvõistlusel esindas ta Valgevenet lauluga "Eyes That Never Lie".
Robert Wells

Robert Henry Arthur Wells (sündinud 6. aprillil 1962 Stockholmis) on Rootsi pianist, helilooja ja laulja.
Ta alustas muusikaõpinguid juba varases lapsepõlves, õppides alates seitsmendast eluaastast Stockholmis asuvas Adolf Fredriki muusikakoolis. 16-aastaselt sai temast noorim Rootsi Kuningliku Muusikaakadeemia üliõpilane. 16-aastaselt võitis ta kaks olulist Rootsi talendivõistlust.
Wells on enim tuntud muusikaprojektiga "Rhapsody in Rock", mis ühendab klassikalist muusikat, jazzi, rock'n'roll'i ja poppi. Ta on esinenud üle kogu maailma ning teinud koostööd paljude rahvusvaheliste artistidega.
Robert Wells esindas 2010. aasta Eurovisiooni lauluvõistlusel koos ansambliga 3+2 Valgevenet, esitades klaveril laulu "Butterflies". Laul pääses finaali ja saavutas seal 24. koha.
Ta kirjutas 2008. aasta suveolümpiamängude võistluste teleülekande tunnusmuusika.
3+2

3+2 on Valgevene ansambel, mis esindas oma riiki 2010. aasta Eurovisiooni lauluvõistlusel. Nad astusid lavale koos Rootsi pianisti ja helilooja Robert Wellsiga, esitades ballaadi "Butterflies". Laul pääses finaali ning saavutas seal 24. koha.
Tammemägi (perekonnanimi)

Tammemägi on eesti perekonnanimi.
Perekonnanime Tammemägi (Tammemeggi, Tammemäggi) on pandud Vaabina mõisas Urvaste kihelkonnas Võrumaal. Nimede eestistamisel määrati Tammemägi uueks perekonnanimeks isikutele, kelle perekonnanimi oli Thamberg. Villem Tammemäe palvel kanti Tammemägi perekonnanimede kaitseregistrisse nr. 134 all (Siseministeeriumi teadaanne 24. juulist 1935).
2017. aasta 1. jaanuari seisuga on perekonnanimi Tammemägi Eestis 75 mehel ja 107 naisel.
Litesound

Litesound on Valgevene ansambel.
2012. aasta Eurovisiooni lauluvõistlusel esindas ta Valgevenet lauluga "We Are The Heroes".
TEO (laulja)

Juryj Waschtschuk (Юрый Вашчук; esinejanimega Teo; sündinud 24. jaanuaril 1983) on Valgevene laulja.
2014. aasta Eurovisiooni lauluvõistlusel esindas ta Valgevenet lauluga "Cheesecake".
Tammend

Tammend on eesti perekonnanimi.
Nimede eestistamisel määrati Tammend uueks perekonnanimeks isikutele, kelle perekonnanimi oli Treufeldt (Tallinnas, 1936. aastal). Otto Tammendi palvel kanti Tammend perekonnanimede kaitseregistrisse nr. 249 all (Siseministeeriumi teadaanne 6. juulist 1936).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Anastassija Vinnikova

Anastassija Vinnikova (Анастасія Віннікава; sündinud 15. aprillil 1991 Dziaržynskis) on Valgevene laulja.
2011. aasta Eurovisiooni lauluvõistlusel esindas ta Valgevenet lauluga "I Love Belarus".
Tammesalu (perekonnanimi)

Tammesalu on eesti perekonnanimi.
Nimede eestistamisel määrati Tammesalu uueks perekonnanimeks isikutele, kelle perekonnanimi oli Dobrask, Indriks, Juhkamson, Krismann, Kristian, Tomson ja Triipel. Peeter Tammesalu palvel kanti Tammesalu perekonnanimede kaitseregistrisse nr. 96 all (Siseministeeriumi teadaanne 20. maist 1935).
2017. aasta 1. jaanuari seisuga on perekonnanimi Tammesalu Eestis 31 mehel ja 34 naisel.
Maimuna

Maimuna Amadou Muraschko (Маймуна Амаду Мурашко; esinejanimega Maimuna; sündinud 28. märtsil 1980) on Valgevene muusik.
2015. aasta Eurovisiooni lauluvõistlusel esindas ansambel koos Uzariga Valgevenet lauluga "Time".
Arno Kütt

Arno Kütt (sündinud 29. mail 1970 Viljandis) on eesti ettevõtja, kes tegutseb veebikaubanduse ja logistika valdkonnas.
Elulugu.
Ta on lõpetanud Viljandi V Keskkooli. 
1990. aastate algul oli väikeettevõtja, valmistas ja müüs puidutooteid ning tegi täispuidust kodumööblit. Pärast 1998. aasta mööblimessi Tallinnas rajas esimese veebimööblipoe Eestis. 2000. aastal lõi veebilehe ON24.
2003. aastast arendab äriprojekte koos äripartner Peep Kullaga. 2004. aasta mais avati nende internetikaubamaja Soomes. Klientidele mööbli ja pakkide kättetoimetamise vajadus tingis 2006. aastal oma logistikaettevõtte asutamise. 2008. aastal loodi pakiautomaate tootev ja nende käigushoidmist korraldav ettevõte SmartPOST. 2009. aastal võitis SmartPosti pakiautomaatide võrk Eestis aasta logistikateo auhinna. Samal aastal sai ON24-st Eesti suurim mööblimüügiettevõte.
2011. aastal müüdi logistikavõrk ja kaubamärk Smartpost Soome ettevõttele Itella. Ettevõte, mille uueks nimeks sai AS Cleveron, hakkas pakiautomaate ja -roboteid välja töötama. 
2017. aastal pakuvad klientidele täisteenindust sellised uue generatsiooni pakiautomaadid nagu PackRobot ja Flex. Viljandi külje all asuvas Cleveroni laboris testitakse uusi postipakkide kojukandedroone. Peep Kuld vastutab ettevõttes eeskätt äristrateegia ja Arno Kütt rohkem robotite tehnoloogia väljatöötamise eest.
Lisaks ON24 ASile ja Cleveronile kuulub Arno Kütt ka mitme muu firma omanikeringi.
Tunnustus.
2017. aasta märtsis valiti Arno Kütt ja Peep Kuld EY (Entrepreneur of the Year) Eesti aasta ettevõtjaks.
2018. aastal nimetati Arno Küti juhitav Cleveron aasta ettevõtteks.
2019. aastal pälvis ta Valgetähe IV klassi teenetemärgi.
2019. aastal valiti Arno Kütt aasta töösturiks.
Eesti Inseneride Liit andis 2019. aasta inseneri nimetuse robootilisi pakiautomaate tootva ettevõtte Cleveron AS juhile Arno Kütile.
Tammets

Tammets on eesti perekonnanimi.
Perekonnanime Tammets (Tammetz) on pandud Triigi mõisas Kose kihelkonnas ja Kolga mõisas Kuusalu kihelkonnas Harjumaal ning Albu mõisas Järva-Madise kihelkonnas Järvamaal. Nimede eestistamisel määrati Tammets uueks perekonnanimeks isikutele, kelle perekonnanimi oli Eichvald, Hansson, Tamberg, Ulb ja Ulp. Voldemar Tammetsi palvel kanti Tammets perekonnanimede kaitseregistrisse nr. 181 all (Siseministeeriumi teadaanne 17. detsembrist 1935).
2017. aasta 1. jaanuari seisuga on perekonnanimi Tammets Eestis 22 mehel ja 28 naisel.
ICY

ICY on Islandi ansambel.
1986. aasta Eurovisiooni lauluvõistlusel esindas ta Islandit lauluga "Gleðibankinn".
Tandre

Tandre on eesti perekonnanimi.
Nimede eestistamisel määrati Tandre uueks perekonnanimeks isikutele, kelle perekonnanimi oli Stockeby, Stokkebij, Stokkeby, Stokkelbij, Tannenthal, Tomson ja Treuvelt. Hugo Tandre palvel kanti Tandre perekonnanimede kaitseregistrisse nr. 353 all (Siseministeeriumi teadaanne 31. märtsist 1938).
2017. aasta 1. jaanuari seisuga on perekonnanimi Eestis Tandre 12 mehel ja 15 naisel.
Beathoven

Beathoven on Islandi popansambel, kes esindas Islandit 1988. aasta Eurovisiooni lauluvõistlusel lauluga "Þú og þeir (Sókrates)".
Duo koosnes Stefán Hilmarssonist ja Sverrir Stormskerist. 
Lugu saavutas finaalis 16. koha, kogudes 20 punkti. Pärast Eurovisiooni Beathoven ühiselt rohkem muusikat ei avaldanud ning duo tegevus lõppes.
Stjórnin

Stjórnin oli Islandi ansambel, mille koosseisu kuulusid Grétar Örvarsson ja Sigríður Beinteinsdóttir.
1990. aasta Eurovisiooni lauluvõistlusel esindas Stjórnin Islandit lauluga "Eitt Lag Enn" ja saavutas 22 riigi seas neljanda koha.
Ansambli Heart 2 Heart koosseisus esindasid Grétar ja Sigríður Islandit ka 1992. aasta Eurovisiooni lauluvõistlusel. Lisaks esindas Sigríður Islandit ka 1994. aasta Eurovisiooni lauluvõistlusel.
Stefán &amp; Eyfi

Stefán &amp; Eyfi on Islandi ansambel, mis koosnes Stefán Hilmarssonist ja Eyjólfur Kristjánssonist.
1991. aasta Eurovisiooni lauluvõistlusel esindas ta Islandit lauluga "Draumur Um Nínu".
Heart 2 Heart

Heart 2 Heart oli Islandi ansambel. Selle koosseisu kuulusid Grétar Örvarsson, Sigríður Beinteinsdóttir, Sigrún Eva Ármannsdóttir ja Friðrik Karlsson.
1992. aasta Eurovisiooni lauluvõistlusel esindas ansambel Islandit lauluga "Nei Eða Já" ("Ei või jah"). 23 riigi seas tuldi 7. kohale.
Two Tricky

Two Tricky on Islandi ansambel, kuhu kuuluvad Kristján Gíslason ja Gunnar Ólason.
2001. aasta Eurovisiooni lauluvõistlusel esindas ansambel Islandit lauluga "Angel". Esitusega koguti ainult 3 punkti ja sellega jäädi koos Norraga jagama viimast 22.–23. kohta.
Gunnar Ólason esindas ansambli Vinir Sjonna koosseisus 2011. aasta Eurovisiooni lauluvõistlusel taas Islandit.
Eurobandið

Eurobandið on Islandi duett, kuhu kuuluvad Friðrik Ómar Hjörleifsson ja Regína Ósk Óskarsdóttir.
2008. aasta Eurovisiooni lauluvõistlusel esindas ta Islandit lauluga "This Is My Life".
Vinir Sjonna

Vinir Sjonna oli Islandi ansambel, mis esindas riiki 2011. aasta Eurovisiooni lauluvõistlusel lauluga "Coming Home".
Islandi laulja Sjonni Brink suri 2011. aasta algul kõigest mõni päev enne seda, kui ta oleks pidanud esitama Islandi Eurovisiooni eelvoorus laulu "Aftur heim". Artisti mälestuseks moodustasid tema sõbrad ansambli Vinir Sjonna (tõlkes "Sjonni sõbrad") ja esinesid sama lauluga ise.
Ansamblisse kuulusid Gunnar Ólason, Vignir Snær Vigfússon, Pálmi Sigurhjartarson, Matthías Matthíasson, Hreimur Örn Heimisson ja Benedikt Brynleifsson. Gunnar Ólason oli Islandit esindanud ka 2011. aasta Eurovisiooni lauluvõistlusel ansambli Two Tricky koosseisus.
Kohalik eelvoor võideti lauluga "Aftur heim" ja Eurovisioonil esitati laulu ingliskeelset versiooni "Coming Home". Finaalis saavutati 20. koht.
Jim Meskimen

James Ross "Jim" Meskimen (sündinud 10. septembril 1959 Los Angeleses California osariigis) on Ameerika Ühendriikide koomik, filmi- ja seriaalinäitleja.
Vilija Matačiūnaitė

Vilija Matačiūnaitė (sündinud 24. juunil 1986 Vilniuses) on Leedu laulja.
2014. aasta Eurovisiooni lauluvõistlusel esindas ta Leedut lauluga "Attention".
Vaidas Baumila

Vaidas Jacob Baumila (sündinud 28. märtsil 1987 Vilniuses) on Leedu laulja.
2015. aasta Eurovisiooni lauluvõistlusel esindas Baumila koos Monika Linkytėiga Leedut lauluga "This Time", mis kogus finaalis 30 punkti ja saavutas 18. koha.
Monika Linkytė

Monika Linkytė (sündinud 3. juunil 1992 Gargždais) on Leedu laulja.
2015. aasta Eurovisiooni lauluvõistlusel esindas Linkytė koos Vaidas Baumilaiga Leedut lauluga "This Time", mis kogus finaalis 30 punkti ja saavutas 18. koha.
Julija Savitševa

Julija Savitševa (vene Юлия Станиславовна Савичева; sündinud 14. veebruaril 1987 Kurganis) on Venemaa laulja.
2004. aasta Eurovisiooni lauluvõistlusel esindas ta Venemaad lauluga "Believe Me".
Aleksei Vorobjov

Aleksei Vladimirovitš Vorobjov (Алексей Владимирович Воробьёв; sündinud 9. jaanuaril 1987) on Venemaa laulja ja näitleja. Ta kasutab ka esinejanime Alex Sparrow.
2011. aasta Eurovisiooni lauluvõistlusel esindas ta Venemaad lauluga "Get You", mis kogus finaalis 77 punkti ja saavutas 16. koha.
Õed Tolmatšovad

Õed Tolmatšovad on Venemaa ansambel.
2014. aasta Eurovisiooni lauluvõistlusel esindasid nad Venemaad lauluga "Shine" ning saavutasid 7. koha. 2006. aasta Laste Eurovisiooni lauluvõistlusel esindasid nad Venemaad lauluga "Vesenniy Jazz" (vene keeles Весенний джаз) ning võitsid.
Aminata Savadogo

Aminata Savadogo (sündinud 9. juunil 1993 Riias) on Läti laulja.
2015. aasta Eurovisiooni lauluvõistlusel esindas ta Lätit lauluga "Love Injected", mis saavutas 6. koha.
Tema isa on pärit Burkina Fasost.
Aarzemnieki

Aarzemnieki on Läti ansambel.
2014. aasta Eurovisiooni lauluvõistlusel Kopenhaagenis esindas ta Lätit lauluga "Cake to Bake". Esimeses poolfinaalis saadi 13. koht ning jäädi sellega finaalist välja.
Shine (õdede Tolmatšovade laul)

"Shine" on laul, mille õed Tolmatšovad esitasid 2014. aasta Eurovisiooni lauluvõistlusel.
Laulu muusika kirjutasid Filipp Kirkorov ja Dimitris Kontopoulos, sõnad John Ballard, Ralph Charlie ja Gerard James Borg.
Halla Margrét Árnadóttir

Halla Margrét Árnadóttir (sündinud 23. aprillil 1964 Reykjavíkis) on Islandi laulja ja ooperilaulja (sopran).
Ta esindas Islandit 1987. aasta Eurovisiooni lauluvõistlusel lauluga "Hægt og hljótt", mis kogus 28 punkti ja saavutas 16. koha.
Hiljem on ta tegutsenud eelkõige ooperilauljana, esinedes mitmetes Euroopa teatrites.
Daníel Ágúst Haraldsson

Daníel Ágúst Haraldsson (sündinud 26. augustil 1969 Reykjavíkis) on Islandi laulja.
1989. aasta Eurovisiooni lauluvõistlusel esindas ta Islandit lauluga "Thad sem enginn Sér", mis kogus 0 punkti ja jäi 22. kohale.
Ingibjörg Stefánsdóttir

Ingibjörg Stefánsdóttir (esinejanimega Inga; sündinud 31. augustil 1972 Reykjavíkis) on Islandi laulja.
1993. aasta Eurovisiooni lauluvõistlusel esindas ta Islandit lauluga "Þá Veistu Svarið".
Sigríður Beinteinsdóttir

Sigríður Beinteinsdóttir (esinejanimega Sigga; sündinud 24. juulil 1962 Reykjavíkis) on Islandi laulja.
Ta on esindanud Islandit Eurovisiooni lauluvõistlusel kolm korda: 1990. aastal ansambli Stjórnin koosseisus lauluga "Eitt Lag Enn" (4. koht), 1992. aastal ansambli Heart 2 Heart koosseisus lauluga "Nei Eða Já" (7. koht) ning soololauljana 1994. aasta Eurovisiooni lauluvõistlusel lauluga "Nætur" (12. koht).
Björgvin Halldórsson

Björgvin Helgi Halldórsson (sündinud 16. aprillil 1951 Hafnarfjörðuris) on Islandi laulja.
1995. aasta Eurovisiooni lauluvõistlusel esindas ta Islandit lauluga "Núna".
Anna Mjöll

Anna Mjöll Ólafsdóttir (sündinud 1970 Reykjavíkis) on Islandi laulja.
1996. aasta Eurovisiooni lauluvõistlusel esindas ta Islandit lauluga "Sjúbídú.
Páll Óskar Hjálmtýsson

Páll Óskar Hjálmtýsson (rahvusvaheliselt tuntud kui Páll Óskar või Paul Oscar; sündinud 16. märtsil 1970 Reykjavíkis) on Islandi laulja.
1997. aasta Eurovisiooni lauluvõistlusel esindas ta Islandit lauluga "Minn hinsti dans", mis kogus 18 punkti ja saavutas 20. koha.
Ta oli esimene Eurovisiooni lauluvõistlusel osalenud laulja, kes oli avalikult gei.
Telma Ágústsdóttir

Telma Ágústsdóttir (sündinud 28. jaanuaril 1977 Reykjavíkis) on Islandi laulja.
2000. aasta Eurovisiooni lauluvõistlusel esindas Linkytė koos Einar Ágúst Víðissoniga Islandit lauluga "Tell Me!", mis kogus 45 punkti ja saavutas 12. koha.
Einar Ágúst Víðisson

Einar Ágúst Víðisson (sündinud 13. augustil 1973) on Islandi laulja.
2000. aasta Eurovisiooni lauluvõistlusel esindas Víðisson koos Telma Ágústsdóttiriga Islandit lauluga "Tell Me!"
Birgitta Haukdal

Birgitta Haukdal Brynjarsdóttir (sündinud 28. juulil 1979 Húsavíkis) on Islandi laulja.
2003. aasta Eurovisiooni lauluvõistlusel esindas ta Islandit lauluga "Open your heart"".
Jón Jósep Snæbjörnsson

Jón Jósep Snæbjörnsson (sündinud 1. juunil 1977 Akureyris) on Islandi laulja.
2004. aasta Eurovisiooni lauluvõistlusel esindas ta Islandit lauluga "Heaven".
2012. aasta Eurovisiooni lauluvõistlusel esindas Linkytė koos Greta Salóme Stefánsdóttiriga Islandit lauluga "Never Forget".
Eiríkur Hauksson

Eiríkur Hauksson (sündinud 1. juunil 1959) on Islandi laulja. 
2007. aasta Eurovisiooni lauluvõistlusel esindas ta Islandit lauluga "Valentine Lost"
Hera Björk Þórhallsdóttir

Hera Björk Þórhallsdóttir (sündinud 29. märtsil 1972 Reykjavíkis) on Islandi laulja.
2010. aasta Eurovisiooni lauluvõistlusel esindas ta Islandit lauluga "Je ne sais quoi"
Pegasus (kohvik)

Pegasus on Tallinna Kirjanike Majas (Harju tänav 1) asuv kohvik.
1962. aastal avatud kohviku Pegasus kujundasid sisearhitektid Väino Tamm, Leila Pärtelpoeg ja Allan Murdmaa. 
Kohviku Niguliste kiriku poolset osa ääristab klaassein, millel oli oluline roll ruumimõju loomisel, andes kohvikule valgust ja avarust. Aknad jäeti erinevalt teistest kohvikumiljöödest kardinatega katmata. Akende kaudu taheti muidu lihtsakoelist sisekujundust täiendada Harju tänava haljasalale avaneva vaatega. 
Seinad olid krohvitud halliks ning neisse olid asetatud koonilise kujuga seinavalgustid, mis moodustasid oma asetusega geomeetrilise ornamendi. Koonuste avaosa oli suunatud seina poole, mistõttu valgus ei paistnud saali, vaid peegeldus seinalt vastu. 
Kohvikule andis olulise lisanduse Väino Tamme disainitud mööbel. Pegasuse toolid olid lihtsad, spoonitud vineeriga kaetud tumedast puidust toolid, mille tegid eriliseks see, et raskele rauast konstruktsioonile oli asetatud kaks vineertahvlit, mida ühendas seljatoe otsa kinnitatud metallist klamber. 
Kohviku kolme korrust ühendas Allan Murdmaa kavandatud metallist keerdtrepp, mis andis erinevalt tavalisest trepist juurde teeninduspinda ning mõjus efektselt. Keerdtrepi lõppu asetati Edgar Viiese alumiiniumist skulptuur “Pegasus”, mis oli Eesti esimene abstraktne skulptuur avalikus ruumis, ning andis keerdtreppi täiendades ruumile veelgi enam dünaamilisust. 
Noorte ja loovintelligentsi meelispaigana oli Pegasus oluline kirjandus- ja kunstielukeskus. Kohvikus korraldati arvukalt näitusi, mis esitasid tolle aja kõige uuenduslikumat loomingut. Eesti popkunsti arenguloos on olulise tähtsusega Pegasuses 1969. aastal toimunud SOUP-rühmituse näitus, kus noored vihased Ando Keskküla, Andres Tolts, Leonhard Lapin ja teised esitasid esmakordselt oma kõmulisi teoseid. Järgmisel aastal astuti avalikkuse ette koos Kaljo Põllu juhitud Visaritega. Kohviku uuenduslikust miljööst inspireerituna valmis Leohard Lapinil koomiks “Benno Bladikorni elurõõm, arvamused ja mõttetu surm kohvikus “Pelargia”” (1-10 pilti, 1970, Eesti Kunstimuuseum).
Impulsskoodmodulatsioon

Impulsskoodmodulatsioon (lühend PCM – inglise "pulse code modulation") on modulatsioonimeetod, millega muudetakse pidevalt muutuva väärtusega signaal – analoogsignaal – ajaliselt ja väärtuselt diskreeditud digitaalsignaaliks. Impulsskoodmodulatsiooni rakendatakse laialdaselt audiosignaali analoog-digitaalmuundamisel. Samuti on seda alates 1940. aastatest rakendatud telefonsides.
Niisuguse analoog-digitaalmuundamise põhitoimingud on diskreetimine ja kvantimine.
Analoogsignaali ajalisel diskreetimisel mõõdetakse võrdsete ajavahemike järel signaali amplituudväärtusi ja tulemusena saadakse analoogsignaali muutumist järgivate mõõteväärtuste (pinge lugemite) jada. Et seejuures informatsioon säiliks, peab diskreetimissagedus olema vähemalt kaks kordas suurem kui muundatava signaali kõrgeim sagedus (vastavalt Nyquisti-Shannoni teoreemile).
Järgneb mõõteväärtuste kvantimine vastavalt kvantimistasemete arvule. See arv valitakse 2 astmena: näiteks joonisel 24 = 16 taset. Kvantimistaseme väärtust väljendab siis kahendarv ehk koodisõna, mille pikkus on võrdne 2 astendajaga (näitejuhul väljendatakse tasemeid 4-kohaliste kahendarvudega ehk 4-bitiste koodisõnadega). Koodisõna pikkus iseloomustab kvantimissügavust ehk bitisügavust.
Kvantimisega kaasneb kvantimismüra, mis digitaalse audiosignaali demoduleerimisel (analoogsignaaliks tagasimuundamisel) avaldub kahinana. Selle müra tase on seda madalam, mida suurem on bitisügavus (audiosignaali muundamisel vähemalt 16 bitti, seega kvantimistasemeid 216 = 65536).
Püha Jüri võitlus lohega

"Püha Jüri võitlus lohega" (ka Püha Jüri monument) on Mati Karmini skulptuur (ratsamonument), mis asub Pärnu maakonnas Tori kiriku juures. 
Skulptuur avati 20. augustil 2003. Skulptuur püstitati selleks, et tähistada Eesti võitu Vabadussõjas ja Eesti taasiseseisvumist. Tegemist on Eesti esimese ratsamonumendiga.
Balti Assamblee kirjanduspreemia

Balti Assamblee kirjanduspreemia on rahvusvaheline kirjanduspreemia, mis on üks Balti Assamblee kolmest kultuuripreemiast. Preemia asutati 1994. aastal ja auhind määratakse viimasel kolmel aastal ilmunud väljapaistva kirjandusteose eest, mis on kirjutatud eesti, leedu või läti keeles. Vastavalt statuudile peaksid auhinnatud kirjandusteosed kahe aasta jooksul ilmuma ka teistes Balti riikides.
Eldrine

Eldrine on Gruusia ansambel.
2011. aasta Eurovisiooni lauluvõistlusel esindas ta Gruusiat lauluga "One More Day".
Jaan Tõnissoni büst

Jaan Tõnissoni büst on endise Eesti riigivanema, peaministri ning Postimehe väljaandja ja peatoimetaja Jaan Tõnissoni rinnakuju Gustav Adolfi gümnaasiumi aulas Tallinnas. Selle autor on skulptor Aili Vahtrapuu. Büst avati 2011. aastal.
Anri Džohhadze

Anri Džohhadze (gruusia keeles ანრი ჯოხაძე; sündinud 6. novembril 1980) on Gruusia laulja.
2012. aasta Eurovisiooni lauluvõistlusel esindas ta Gruusiat lauluga "I'm a Joker".
Anita Simoncini

Anita Simoncini (sündinud 14. aprillil 1999 Montegiardinos) on San Marino laulja.
2014. aastal osales ta ansambli The Peppermints koosseisus Laste Eurovisiooni lauluvõistlusel.
2015. aasta Eurovisiooni lauluvõistlusel Viinis esindas Simoncini koos Michele Perniolaiga San Marinot lauluga "Chain of Lights". Laul sai oma poolfinaalis 11 punktiga 16. koha ega pääsenud finaali.
Michele Perniola

Michele Perniola (sündinud 6. septembril 1998 Palagianos Taranto provintsis) on Itaalia laulja.
2013. aastal esindas ta San Marinot Laste Eurovisiooni lauluvõistlusel.
2015. aasta Eurovisiooni lauluvõistlusel esindas ta koos Anita Simonciniiga San Marinot lauluga "Chain of Lights". Laul sai oma poolfinaalis 11 punktiga 16. koha ega pääsenud finaali.
Miodio

Miodio on Itaalia ansambel.
2008. aasta Eurovisiooni lauluvõistlusel esindas ta San Marinot lauluga "Complice".
ERKI Moeshow

ERKI Moeshow on Tallinnas toimuv Eesti Kunstiakadeemia (endise Eesti Riikliku Kunstiinstituudi) moekonkurss. 
Esimene konkurss toimus 8. mail 1982. Seejärel toimus konkurss igal aastal kuni 1987. aastani. 
Alates 1995. aastast korraldatakse ERKI Moeshow'd taas ja sellest on saanud iga-aastane traditsioon. 
2017. aastal toimunud üritust peeti ekslikult 30. aastapäeva juubeliürituseks. Tegelikult toimus 30. ERKI Moeshow aga 25. mail 2019 Eesti Kunstiakadeemia uues hoones Põhja puiesteel.
Seebimull

Seebimull on üliõhuke seebivee kile, mis on täidetud õhuga ja moodustab küütleva pinnaga tühja kera.
Seebimullid püsivad üldjuhul vaid mõne hetke, enne kui iseeneslikult või kokkupuutel mõne teise kehaga lõhkevad. On aga leiutatud lahuseid, mis võimaldavad pisut vastupidavamaid ja paremini säilivaid mulle. Neid kasutatakse sageli laste meelelahutusena ja taideetendustes. Suure hulga mullide kokkukleepumisel moodustub seebivaht.
Seebimulli pinnale valguse langedes näib see muutvat värvi. Erinevalt vikerkaarevärvidest, mis tulenevad eri värvi valguse erinevast murdumisest, annab seebimullidele värvi õhukese seebikile esi- ja tagaküljelt peegelduva valguse interferents. Sõltuvalt kile paksusest võivad värvid omavahel interfereeruda nii konstruktiivselt kui ka destruktiivselt.
Kuigi juba alates 1884 on teada, et kerajas seebimull on vähima pindalaga keha, mis võimaldab ümbritseda etteantud ruumala, suudeti alles 2002 tõestada, et kahe seebimulli ühinemisel tekkiv kaksikmull pakub vähima pindalaga lahenduse, kuidas ühendada kaks erineva suurusega ruumala. Seda nimetatakse kaksikmulli teoreemiks.
Niisuguste omaduste pärast kasutatakse seebimullikilesid praktiliste probleemide lahendamise rakendustes, näiteks vähima pindalaga pinna leidmiseks, mis ühendab etteantud punkte. Arhitektid on niimoodi saanud iseloomulikke ebatavalise kujuga katuseid. Tüüpiline näide on Müncheni olümpiastaadion.
Aastal 2010 demonstreeris Jaapani astronaut Naoko Yamazaki värviliste seebimullide puhumise võimalikkust kaalutuses.
Seebimulli sees olev gaas on põhiliselt veeaur. Veeaur on õhust kergem ja seetõttu kipuvad äsjapuhutud seebimullid ülespoole tõusma. Jahtudes seebimulli tihedus suureneb ja ta kipub allapoole langema. Seda protsessi saab mõjutada vee lähtetemperatuuriga: soojast veest puhutud mullid lendavad paremini kui külmast veest puhutud.
Kui seebimulle puhutakse õhus, mis on külmem kui -15 °C, siis külmuvad nad kohe, kui mingit pinda puudutavad. Seespool olev õhk jahtub ja hajub aegamisi, põhjustades külmunud mulli purunemise omaenda raskuse all. Kui mull on puhutud pisut kõrgemal temperatuuril (-10...-14 °C), siis lumele langedes külmub ta paari sekundi jooksul. Kui seebimull moodustub õhus, mis on külmem kui -25 °C, siis külmub mull juba õhus ja võib puruneda, kui maha kukkudes mõnd pinda puudutab. Kui mull on puhutud sooja õhuga, külmub ta peaaegu täiuslikuks keraks, aga külmas õhk jahtub ja tõmbub kokku, mull seevastu on külmunud ega saa kokku tõmbuda, mistõttu mull võib sedasi taas puruneda. madalal temperatuuril ei saa suuri seebimulle tekitada.
Seebimulle on kasutatud meelelahutuseks juba vähemalt 4 sajandit, nagu näitavad flaami kunstnike maalid lastest, kes savipiibu abil seebimulle puhuvad. Londonis asuv kosmeetikatootja A. &amp; F. Pears korraldas 1886 oma seepidele reklaamikampaania, kasutades selleks John Everett Millaisi maali seebimulle puhuvast lapsest. Chicagos asuv ettevõte Chemtoy hakkas 1940. aastatel müüma seebimullilahust.
Uuringud on näidanud seebimullide kasulikkust lastele mitmesuguste füüsika ja matemaatika mõistete ja nähtuste õpetamisel.
Senhit

Senhit Zadik Zadik (esinejanimega Senhit, varem Senit; sündinud 1. oktoobril 1979) on Itaalia laulja.
2011. aasta Eurovisiooni lauluvõistlusel Düsseldorfis esindas ta San Marinot lauluga "Stand By" ning 2021. aasta Eurovisiooni lauluvõistlusel Rotterdamis lauluga "Adrenalina".
Ta vanemad on Eritreast ning ta sündis ja kasvas üles Bolognas.
Island (ansambel)

Island oli Küprose ansambel, mis loodi, et esindada 1981. aasta Eurovisiooni lauluvõistlusel Küprost.
Lauluga "Monika" kogusid nad 69 punkti ja saavutasid nad kuuenda koha.
Ansambli liikmed olid Aléxia Vassilíou, Areti Kassapi, Aristos Moskovatis, Roger Lee ja Doros Georgiadis.
Stávros Siderás

Stávros Siderás (Σταύρος Σιδεράς; sündinud 1948) on Küprose laulja.
1983. aasta Eurovisiooni lauluvõistlusel esindas Siderás koos Konstandínaga Küprost lauluga "I agápi akóma zei".
Konstantína

Konstantína Konstantínou (kreeka keeles Κωνσταντίνα Κωνσταντίνου; sündinud 6. oktoobril 1963 Nikosias) on Küprose laulja.
1983. aasta Eurovisiooni lauluvõistlusel esindas ta koos Stávros Siderásega Küprost lauluga "I agápi akóma zei", mis kogus 26 punkti ja saavutas 16. koha.
Lía Víssi

Olympia "Lía" Víssi (Ολυμπία (Λία) Βίσση; sündinud 20. detsembril 1955 Larnacas) on Küprose laulja.
1985. aasta Eurovisiooni lauluvõistlusel esindas ta Küprost lauluga "To Katalava Arga", mis kogus 15 punkti ja saavutas 16. koha.
Tema noorem õde on laulja Ánna Víssi.
Elpída

Elpída Karagiannopúlou (Ελπίδα Καραγιαννοπούλου; sündinud 1. oktoober 1949) on Kreeka laulja.
1979. aasta Eurovisiooni lauluvõistlusel esindas ta Kreeka lauluga "Sokrati".
1986. aasta Eurovisiooni lauluvõistlusel esindas ta Küprost lauluga "Tora Zo".
Aléxia (laulja)

Aléxia Vassilíou (Αλέξια Βασιλείου; sündinud 5. veebruaril 1964) on Küprose laulja.
1987. aasta Eurovisiooni lauluvõistlusel esindas ta Küprost lauluga "Aspro, Mavro".
Ta kuulus ka ansambli Island koosseisu, mis esindas Küprost 1981. aasta Eurovisiooni lauluvõistlusel.
Faní Polyméri

Faní Polyméri (Φανή Πολυμέρη; sündinud 1964. aastal) on Küprose laulja.
1989. aasta Eurovisiooni lauluvõistlusel esindas Polymíri koos Giánnis Savvidákisiga Küprost lauluga "Apopse as vrethoume".
Giánnis Savvidákis

Giánnis Savvidákis (Γιάννης Σαββιδάκης; sündinud 1. aprillil 1963) on Küprose laulja.
1989. aasta Eurovisiooni lauluvõistlusel esindas ta koos Fani Polymeriga Küprost lauluga "Apopse as vrethoume".
Cháris Anastasíou

Cháris Anastasíou (Χάρης Αναστασίου) on Küprose laulja.
1990. aasta Eurovisiooni lauluvõistlusel esindas ta Küprost lauluga "Milas Poli", mis kogus 36 punkti ja saavutas 14. koha.
Elena Patróklou

Élena Patróklou (Έλενα Πατρόκλου; sündinud 27. jaanuar 1973 Nikosias) on Küprose laulja.
1991. aasta Eurovisiooni lauluvõistlusel esindas ta Küprost lauluga "SOS".
Alessia Trost

Alessia Trost (sündinud 8. märtsil 1993 Pordenones) on Itaalia kergejõustiklane (kõrgushüppaja).
Ta on tulnud kõrgushüppes kahekordseks Euroopa alla 23-aastaste meistriks ja noorte maailmameistriks.
2016. aasta Euroopa meistrivõistlustel Amsterdamis oli ta1.89-ga kuues ja 2016. aasta suveolümpiamängudel Rio de Janeiros oli ta 1.93-ga viies.
2018. aasta kergejõustiku sisemaailmameistrivõistlustel võitis ta 1.93-ga pronksmedali.
Tema isiklik rekord kõrgushüppes on 1.98, mis on püstitatud 13. juulil 2013 Tamperes. Sisetingimustes on tema isiklik rekord 2.00, mis on püstitatud 29. jaanuaril 2013 Třinecis.
Evridíki

Evridíki Theokléous (Ευρυδίκη Θεοκλέους; sündinud 25. veebruaril 1968) on Küprose laulja.
1992. aasta Eurovisiooni lauluvõistlusel esindas ta Küprost lauluga "Teriazoume".
1994. aasta Eurovisiooni lauluvõistlusel esindas ta Küprost lauluga "Ime Anthropos Ki Ego".
2007. aasta Eurovisiooni lauluvõistlusel esindas ta Küprost lauluga "Comme Ci, Comme Ça".
Aléxandros Panagís

Aléxandros Panagís (Αλέξανδρος Παναγής; sündinud 24. juunil 1970) on Küprose laulja, laulukirjutaja ja produtsent.
1995. aasta Eurovisiooni lauluvõistlusel esindas ta Küprost lauluga "Sti Fotia".
2000. aasta Eurovisiooni lauluvõistlusel esindas ta Küprost duetis "Voice" koos Christina Argyriga.
Konstantínos Christofórou

Konstantínos Christofórou (kreeka keeles Κωνσταντίνος Χριστοφόρου; sündinud 25. aprillil 1977 Küprosel) on Küprose laulja. Ta on esindanud Küprost 1996., 2002. ja 2005. aasta Eurovisiooni lauluvõistlusel.
1999 sai ta Küprose-Kreeka ansambli One solistiks.
Ta esindas ansambli One solistina 2002. aasta Eurovisiooni lauluvõistlusel Küprost lauluga "Gimme your love", mis sai 6. koha.
Michális Chatzigiánnis

Michális Chatzigiánnis (Μιχάλης Χατζηγιάννης; sündinud 5. novembril 1979) on Küprose laulja.
1998. aasta Eurovisiooni lauluvõistlusel esindas ta Küprost lauluga "Génesis".
Heigo Teder

Heigo Teder (sündinud 18. juulil 1981 Jõgeval) on eesti näitleja ja kultuurikorraldaja. 2025. aasta märtsi alguses valis Ugala teatri sihtasutuse nõukogu Heigo Tederi Ugala teatri uueks juhiks alates 1. juulist 2025.
Haridus.
Heigo Teder on lõpetanud 1999. aastal Jõgeva Gümnaasiumi ja 2003. aastal Viljandi Kultuurikolledži näitlejana (4. lend, kursuse juhendaja Kalju Komissarov). Aastatel 2002–2003 oli ta Viljandi Kultuurikolledži üliõpilasesinduse president. Aastatel 2010–2013 õppis ta Eesti Muusika- ja Teatriakadeemia magistriõppes kultuurikorraldust.
Töökäik.
Pärast Viljandi Kultuurikolledži lõpetamist töötas Heigo Teder aastatel 2003–2006 Ugala teatris trupijuhina, aastatel 2006–2014 Rakvere Teatris projektijuhina ja aastatel 2014–2021 Ugala teatris korraldusjuhina.
Aastatel 2021–2025 oli ta SA Tartu 2024 produktsiooni koordinaator ja peaprodutsent.
Ta on produtseerinud ja korraldanud teatrilavastusi, suvelavastusi, festivale, sariüritusi, aktsioone ja kontserte (olnud muu hulgas ka Eesti Vabariigi aastapäeva kontserdi ja Eesti presidendi Toomas Hendrik Ilvese vastuvõtu produtsent Jõhvis 2008. aastal ja Eesti Vabariigi aastapäeva kontserdi ja Eesti presidendi Kersti Kaljulaidi vastuvõtu korraldusjuht Viljandis 2020. aastal ning Euroopa kultuuripealinn Tartu 2024 tiitliaasta avatseremoonia, suvetseremoonia ning lõputseremoonia peaprodutsent). 
Ta on olnud Eesti teatri aastaauhindade tehniliste töötajate auhinna žürii liige (žürii esimees 2019–2020).
Ta on Eesti Teatriliidu, Eesti Näitlejate Liidu, Eesti Kultuurkapitali Tartumaa ekspertgrupi ja SA Eesti Teatri Festival nõukogu liige.
Marlén Angelídou

Marlén Angelídou (Μαρλέν Αγγελίδου; sündinud 6. septembril 1978) on Küprose laulja.
1999. aasta Eurovisiooni lauluvõistlusel esindas ta Küprost lauluga "Tha 'nai érotas".
Suvarnabhumi rahvusvaheline lennujaam

Suvarnabhumi lennujaam (RTGS: Suwannaphum, [sùʔ.wān.nā.pʰūːm]) (IATA: BKK, ICAO: VTBS), ka Bangkoki lennujaam, on üks kahest rahvusvahelisest lennujaamast, mis teenindavad Tai pealinna Bangkokki. Suvarnabhumi pindala on 3240 hektarit, mis muudab selle Kagu-Aasia üheks suurimaks rahvusvaheliseks lennujaamaks ja lennunduse piirkondlikuks keskuseks. 
Lennujaam on Thai Airways Internationali, Thai Smile Airwaysi ja Bangkok Airwaysi kodulennujaam. Samuti on see piirkondlik värav ja mitme välisriigi lennufirmade ühenduspunkt.
2018. aastal läbis lennujaama ligi 63,4 miljonit reisijat. See oli sellega maailmas reisijate arvult suuruselt 21. lennujaam.
Voice (ansambel)

Voice on Küprose ansambel.
2000. aasta Eurovisiooni lauluvõistlusel esindas ta Küprost lauluga "Nomiza".
One (ansambel)

One on Küprose ansambel.
2002. aasta Eurovisiooni lauluvõistlusel esindas ta Küprost lauluga "Gimme".
Christína Metaxá

Christína Metaxá (Χριστίνα Μεταξά; sündinud 4. aprillil 1992) on Küprose laulja.
2009. aasta Eurovisiooni lauluvõistlusel esindas ta Küproset lauluga "Firefly".
Chrístos Mylórdos

Chrístos Mylórdos (Χρίστος Μυλόρδος; sündinud 30. aprillil 1991) on Küprose laulja.
2011. aasta Eurovisiooni lauluvõistlusel esindas ta Küprost lauluga ""San ángelos s'agápisa".
Marinélla

Kyriakí Papadopoúlou (kreeka keeles Κυριακή Παπαδοπούλου; esinejanimega Μαρινέλλα Marinélla; sündinud 19. mail 1938 Thessaloníkis) on Kreeka laulja.
Tuntuse saavutas ta esinedes koos Stélios Kazantzídisega (Στέλιος Καζαντζίδης, 1931–2001) 1960. aastate alguses. Mitmed nende esitatud laulud said ülimalt populaarseks ("Savvatóvrado" ("Σaββaτόβρaδo"), "Nychterides ki arachnes" ("Νυχτερίδες κι αράχνες") jpt). 
Nad olid ka abielus, kuid lahutasid 1960. aastate keskel, misjärel Marinella jätkas soololauljana.
1974. aasta Eurovisiooni lauluvõistlusel esindas ta Kreekat lauluga "Krasi, Thalasa Ke T' Agori Mu".
Maríza Koch

Maríza Koch (Μαρίζα Κωχ; sündinud 14. märtsil 1944) on Kreeka laulja.
1976. aasta Eurovisiooni lauluvõistlusel esindas ta Kreekat lauluga "Panagiá mou, panagiá mou".
Béssy Argyríki

Béssy Argyríki (Μπέσσυ Αργυράκη; esinejanimega Béssy(Μπέσσυ); sündinud 1957) on Kreeka laulja.
Ta esindas koos Pascális Arvanitídise, Robert Williamsi ja Marianna Toliga 1977. aasta Eurovisiooni lauluvõistlusel Kreekat lauluga "Mathima Solfege".
Mariánna Tóli

Mariánna Tóli (Μαριάννα Τόλη; 3. oktoober 1949 – 29. detsember 2018) oli Kreeka laulja.
Ta esindas koos Pascalis Arvanitidise, Robert Williamsi ja Béssy Argyríkiga 1977. aasta Eurovisiooni lauluvõistlusel Kreekat lauluga "Mathima Solfege".
Pascális Arvanitídis

Pascális Arvanitídis (Πασχάλης Αρβανιτίδης; sündinud 24. augustil 1946) on Kreeka laulja.
Ta esindas koos Mariánna Tóli, Robert Williamsi ja Béssy Argyríkiga 1977. aasta Eurovisiooni lauluvõistlusel Kreekat lauluga "Mathima Solfege".
Robert Williams

Robert Williams (kreeka keeles Ροβέρτος-Κωνσταντίνος Ουίλλιαμς; 4. detsember 1949 – 21. august 2022) oli Kreeka laulja.
Ta esindas koos Mariánna Tóli, Pascális Arvanitídise ja Béssy Argyríkiga 1977. aasta Eurovisiooni lauluvõistlusel Kreekat lauluga "Mathima Solfege".
Epikouri

Epikouri on Kreeka ansambel.
1980. aasta Eurovisiooni lauluvõistlusel esindas ansambel koos Ánna Víssiga Kreekat lauluga "Autostop".
Yiannis Dimitras

Yiánnis Dimitrás (kreeka keeles Γιάννης Δημητράς (Giánnis Dimitrás); sündinud 12. aprillil 1954 Korfu saarel) on Kreeka laulja.
1981. aasta Eurovisiooni lauluvõistlusel esindas ta Kreekat lauluga "Fegari Kalokerino".
Krísti Stassinopoúlou

Krísti Stassinopoúlou (Κρίστη Στασινοπούλου; sündinud 20. jaanuaril 1956) on Kreeka laulja.
1983. aasta Eurovisiooni lauluvõistlusel esindas ta Kreekat lauluga "Mou Les".
Tákis Biniáris

Tákis Biniáris (Τάκης Μπινιάρης; sündinud 1955) on Kreeka laulja.
1985. aasta Eurovisiooni lauluvõistlusel esindas ta Kreekat lauluga "Miazume".
Bang (Kreeka ansambel)

Bang on Kreeka ansambel.
1987. aasta Eurovisiooni lauluvõistlusel esindas ta Kreekat lauluga "Stop".
Afrodíti Frydá

Afrodíti Frydá (Αφροδίτη Φρυδά; sündinud 1964) on Kreeka laulja.
1988. aasta Eurovisiooni lauluvõistlusel esindas ta Kreekat lauluga "Clown".
Tánia Tsanaklídou

Tánia Tsanaklídou (Τάνια Τσανακλίδου; sündinud 9. aprillil 1952) on Kreeka laulja.
1978. aasta Eurovisiooni lauluvõistlusel esindas ta Kreekat lauluga "Charlie Chaplin".
Mariána Efstratáou

Mariána Efstratáou (Μαριάννα Ευστρατίου; sündinud 17. august 1955) on Kreeka laulja.
1989. aasta Eurovisiooni lauluvõistlusel esindas ta Kreekat lauluga "To diko sou asteri".
1996. aasta Eurovisiooni lauluvõistlusel esindas ta Kreekat lauluga "Emis forame to himona anixiatika", mis kogus 36 punkti ja saavutas 14. koha.
Chrístos Callóu

Chrístos Callóu (Χρίστος Καλλόου; sündinud 1964) on Kreeka laulja.
1990. aasta Eurovisiooni lauluvõistlusel esindas ta Kreekat lauluga "Horis Skopo".
Simple (rahapank)

Simple on Ameerika internetipank, mis asub Portlandis.
Firma pakub FDIC-kindlustatud arvelduskontosid ainult USA kodanikele koostöös Bancorp ja BBVA compassiga ning see on osa STAR võrgustikust, et pakkuda lisatasuta juurdepääsu umbes 55 000 sularahaautomaadile. Alates aastast 2014 on Simple osa BBVA Group-ist, mis on üks suurimaid panku Euroopas.
Sophía Vóssou

Sophía Vóssou (Σοφία Βόσσου; sündinud 5. mail 1961) on Kreeka laulja.
1991. aasta Eurovisiooni lauluvõistlusel esindas ta Kreekat lauluga "I Anixi".
Kleopátra Pantazí

Kleopátra Pantazí (Κλεοπάτρα Πανταζή; esinejanimi Kleopátra (Κλεοπάτρα); sündinud 5. mail 1963) on Kreeka laulja.
1992. aasta Eurovisiooni lauluvõistlusel esindas ta Kreekat lauluga "Olou tou kósmou i elpída".
Kaíti Garbí

Kaíti Garbí (kreeka keeles Καίτη Γαρμπή; sündinud 8. juunil 1961 Ateenas) on Kreeka laulja.
1993. aasta Eurovisiooni lauluvõistlusel esindas ta Kreekat lauluga "Ellada, Chora Tou Fotos".
The Sea Lovers

The Sea Lovers on Kreeka ansambel.
1994. aasta Eurovisiooni lauluvõistlusel esindas ansambel koos Kóstas Bígalisiga Kreekat lauluga "To Trehandiri".
Kóstas Bígalis

Kóstas Bígalis (Κώστας Μπίγαλης; sündinud 15. märtsil 1953 Ateenas) on Kreeka laulja.
1994. aasta Eurovisiooni lauluvõistlusel esindas ta Kreekat lauluga "To Trehandiri".
Canterbury peapiiskop

Canterbury peapiiskop (inglise keeles "Archbishop of Canterbury") on Inglismaa Kiriku pea ja kõrgeim piiskop, Anglikaani Ühenduse sümboolne pea ja Canterbury piiskopkonna piiskop.
Ta on "ex officio" Suurbritannia parlamendi Lordide koja liige tiitliga "kogu Inglismaa priimas".
Parasjagu on peapiiskopi ametikoht täitmata. 2025. aasta jaanuarini oli peapiiskopiks Justin Welby, kes seati ametisse Canterbury katedraalis 21. märtsil 2013. Welby oli järjestikku 105. ametikandja üle 1400-aastase ajalooga piiskoppide reas, mis ulatub Canterbury Augustinuseni. Kuni 16. sajandini alluti Rooma Pühale Toolile ning peapiiskopid said oma palliumi tavaliselt paavstilt.
Canterbury peapiiskoppide loend.
Alates 20. sajandist on Canterbury peapiiskopid olnud
4. Suurtükiväegrupp

4. Suurtükiväegrupp oli Eesti suurtükiväeosa asukohaga endise Tähtvere mõisa hoonetes Tartus.
Grupp luges oma asutamisajaks 27. novembrit 1918, mil asuti Tallinnas formeerima 1. kindluse suurtükiväe divisjoni. 
1939. aastal oli grupi ülem kolonelleitnant Johannes Tamm.
Ajalugu.
1924. aastal muudeti Eesti suurtükiväe organisatsioon järgmiseks: 1. diviisil oli 1. diviisi suurtükivägi, 2. diviisil 2. diviisi suurtükivägi ja 3. diviisil 3. suurtükiväe rügement. 1. ja 2. diviisi suurtükiväed jagunesid kaheks grupiks. 1. augustil 1925. aastal loodi uus organisatsioon, kus suurtükivägi jagunes suurtükiväegruppideks: 1. diviisil oli 1. suurtükiväegrupp ja 2. Suurtükiväegrupp; 2. diviisil 3. suurtükiväegrupp ja 4. suurtükiväegrupp ja 3. diviisil 5. suurtükiväegrupp. 
2. diviisi suurtükiväe koosseisus oli kaks suurtükiväegruppi: hilisem 3. suurtükiväegrupp asukohaga Ropka mõisas, mis moodustati 3. suurtükiväerügemendist ja 4. suurtükiväegrupp asukohaga Tähtvere mõis. 2. diviisi suurtükiväe staap asus Tartus, Jaani tänav 6.
1928. aastal kehtestati Kaitseväe organisatsiooni ja koosseisude seadlusega, Eesti kaitseväe rahuaegne organisatsioon. Välisuurtükivägi oli koondatud A, B ja C tüübilistesse gruppidesse. A tüübilises suurtükiväegrupis (1. ja 3. Suurtükiväegrupp) on staap, spetsialistide komando, kaks kerge kahuri-, üks kerge haubitsa- ja üks raske kahuri-või haubitsapatarei ning igas patareis on kaks rühma. 
B tüübilises suurtükiväegrupis on staap, neli kerget ja kaks rasket patareid. Igas kerges patareis on kolm rühma, igas raskes patareis on kaks või kolm rühma. C tüübilises suurtükiväegrupis on staap, kaks kerget ja kaks rasket patareid. Igas patareis on kolm rühma.
Elína Konstantopoúlou

Elína Konstantopoúlou (kreeka keeles Ελίνα Κωνσταντοπούλου; sündinud 11. novembril 1970 Ateenas) on Kreeka laulja.
1995. aasta Eurovisiooni lauluvõistlusel esindas ta Kreekat lauluga "Pia Prosefhi".
Mariánna Zorbá

Mariánna Zorbá (Μαριάννα Ζορμπά; sündinud 1. detsembril 1967 Ateenas) on Kreeka laulja.
1997. aasta Eurovisiooni lauluvõistlusel esindas ta Kreekat lauluga "Horepse".
Thalassa (ansambel)

Thalassa on Kreeka ansambel.
1998. aasta Eurovisiooni lauluvõistlusel esindas ta Kreekat lauluga "Mia Krifi Evesthisia".
Antique

Antique on Kreeka ansambel.
2001. aasta Eurovisiooni lauluvõistlusel esindas ta Kreekat lauluga "Die For You".
Michális Rakintzís

Michális Rakintzís (kreeka keeles Μιχάλης Ρακιντζής; sündinud 3. aprillil 1957) on Kreeka laulja.
2002. aasta Eurovisiooni lauluvõistlusel esindas ta Kreekat lauluga "S.A.G.A.P.O".
Stanley Baldwin

Stanley Baldwin, esimene Bewdley krahv Baldwin, (3. august 1867 – 14. detsember 1947) oli Suurbritannia Konservatiivse Partei poliitik, kes juhtis Suurbritannia valitsust maailmasõdadevahelisel ajal. 
22. maist 1923 kuni 28. maini 1937 oli ta Konservatiivse Partei juht ja 22. maist 1922 kuni 27. augustini 1923 varakantsler.
Kolmel ametiajal (mai 1923 – jaanuar 1924, november 1924 – juuni 1929 ja juuni 1935 – mai 1937) Suurbritannia peaministri ametit pidanuna on ta ainuke Briti peaminister, kes on teeninud kokku kolme monarhi (George V, Edward VIII ja George VI) ajal.
5. juunist 1920 kuni oma surmani oli ta Tema Majesteedi Kõige Auväärsema Salanõukogu liige, kuuludes alates 2. augustist 1927 ka Kuninga Salanõukogusse Kanada jaoks.
Stélios Konstantás

Stélios Konstantás (kreeka keeles Στέλιος Κωνσταντάς; sündinud Larnakas) on Küprose laulja.
2003. aasta Eurovisiooni lauluvõistlusel esindas ta Küprost lauluga "Feeling alive".
Taos

Taos on eesti perekonnanimi.
Nimede eestistamisel määrati Taos uueks perekonnanimeks isikutele, kelle perekonnanimi oli Steinmann. Leho Taose palvel kanti Taos perekonnanimede kaitseregistrisse nr. 363 all (Siseministeeriumi teadaanne 31. maist 1938).
1. jaanuaril 2017 sellise perekonnanimega inimesi Eestis ei ela või on neid vähem kui 5 .
Tare

Tare on eesti perekonnanimi.
Perekonnanime Tare (Tarre) on pandud Ropka mõisas Tartu-Maarja kihelkonnas Tartumaal ja Valgjärve mõisas Kanepi kihelkonnas Võrumaal. Nimede eestistamisel määrati Tare uueks perekonnanimeks isikutele, kelle perekonnanimi oli Ellmann ja Treiberg. Artur-Reinhold Tare palvel kanti Tare perekonnanimede kaitseregistrisse nr. 83 all (Siseministeeriumi teadaanne 9. maist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Giórgos Alkíos

Giórgos Alkíos (Γιώργος Αλκαίος; sündinud 24. detsembril 1966 Ateenas) on Kreeka laulja.
2010. aasta Eurovisiooni lauluvõistlusel esindas ta Kreekat lauluga "OPA" (ΟΠΑ).
Taremäe

Taremäe on eesti perekonnanimi.
Nimede eestistamisel määrati Taremäe uueks perekonnanimeks isikutele, kelle perekonnanimi oli Sock, Tomsen ja Tranberg. Arnold-Johannes Taremäe palvel kanti Taremäe perekonnanimede kaitseregistrisse nr. 349 all (Siseministeeriumi teadaanne 31. märtsist 1938).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Stereo Mike

Mihális Éxarhos (Μιχάλης Έξαρχος; esinejanimega Stereo Mike; sündinud 1978) on kreeka laulja.
2011. aasta Eurovisiooni lauluvõistlusel esindas ta koos Loúkas Giórkasega Kreekat lauluga "Watch My Dance".
Targo

Targo on eesti perekonnanimi.
Nimede eestistamisel määrati Targo uueks perekonnanimeks isikutele, kelle perekonnanimi oli Treuberg. Benita-Regina Targo palvel kanti Targo perekonnanimede kaitseregistrisse nr. 71 all (Siseministeeriumi teadaanne 26. aprillist 1935).
2017. aasta 1. jaanuari seisuga on perekonnanimi Targo Eestis alla viiel mehel ja 6 naisel.
Tarkna

Tarkna on eesti perekonnanimi.
Nimede eestistamisel määrati Tarkna uueks perekonnanimeks isikutele, kelle perekonnanimi oli Baumann (1940. aastal Tallinnas). Pearu-Viido Tarkna palvel kanti Tarkna perekonnanimede kaitseregistrisse nr. 393 all (Siseministeeriumi teadaanne 20. jaanuarist 1940).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Elefthería Eleftheríou

Elefthería Eleftheríou (Ελευθερία Ελευθερίου; sündinud 12. märtsil 1989) on Küprose laulja, rahvuselt kreeklane.
2012. aasta Eurovisiooni lauluvõistlusel esindas ta Kreekat lauluga "Aphrodisiac".
Tarm

Tarm on eesti perekonnanimi.
Perekonnanime Tarm (Darm, saksa keeles "soolikas"?) on pandud Avanduse mõisas Simuna kihelkonnas Virumaal. Nimede eestistamisel määrati Tarm uueks perekonnanimeks isikutele, kelle perekonnanimi oli Dreverk, Einstein, Fau, Froom, Kokmann, Nutt, Tirka, Tolk, Tombach, Trautvag, Trezhetsekevitsh ja Tsvetkov. Heino Tarmi palvel kanti Tarm perekonnanimede kaitseregistrisse nr. 374 all (Siseministeeriumi teadaanne 30. novembrist 1938).
2017. aasta 1. jaanuari seisuga on perekonnanimi Tarm Eestis 13 mehel ja 15 naisel.
Ilanit

Hanna Dresner-Tzakh (חנה דרזנר‎; esinejanimega Ilanit(אילנית); sündinud 17. septembril 1947) on Iisraeli laulja.
1973. aasta Eurovisiooni lauluvõistlusel esindas ta Iisraeli lauluga "Ey-sham".
1977. aasta Eurovisiooni lauluvõistlusel esindas ta Iisraeli lauluga "Ahava Hi Shir Lishnayim".
Kaveret

Kaveret (כוורת) on Iisraeli ansambel.
1974. aasta Eurovisiooni lauluvõistlusel esindas ta Iisraeli lauluga "Natati La Khayay".
Shlomo Artzi

Shlomo Artzi (שלמה ארצי; sündinud 26. novembril 1947) on Iisraeli laulja.
1975. aasta Eurovisiooni lauluvõistlusel esindas ta Iisraeli lauluga "At Ve'Ani".
Chocolate Menta Mastik

Chocolate Menta Mastik (heebrea keeles שוקולד מנטה מסטיק) oli 1972–1978 tegutsenud Iisraeli ansambel.
1975. aasta Eurovisiooni lauluvõistlusel esindas ta Iisraeli lauluga "Emor Shalom".
Eesti Toiduainetööstuse Assotsiatsioon ASTO

Eesti Toiduainetööstuse Assotsiatsioon ASTO oli 1989-1994 eksisteerinud Eesti NSV ja Eesti vabariigi organisatsioon, mis korraldas toiduainetööstusega seonduvat.
ASTO moodustati ENSV Agrotööstuskomitee toiduainetööstuse ettevõtete ja organisatsioonide baasil. ASTO alustas tööd 5. oktoobril 1989. ASTO põhimääruse järgi olid selle peaeesmärkideks "liikmete ühiste huvide esindamine, tehnika ja tehnoloogia arendamine, kaubanduse organiseerimine, finantstegevus ja tootmise kindlustamine".
ASTO likvideeriti 5. mail 1994 ja selle varad läksid üle Eesti Toiduainetööstuse Liidule.
Tarmak

Tarmak on eesti perekonnanimi.
Nimede eestistamisel määrati Tarmak uueks perekonnanimeks isikutele, kelle perekonnanimi oli Tomberg. Rein Tarmaku palvel kanti Tarmak perekonnanimede kaitseregistrisse nr. 316 all.
2017. aasta 1. jaanuari seisuga on perekonnanimi Tarmak Eestis alla viiel mehel ja 6 naisel.
Izhar Cohen

Izhar Cohen (יזהר כהן‎‎; sündinud 13. märtsil 1951) on Iisraeli laulja.
1978. aasta Eurovisiooni lauluvõistlusel esindas ta koos Alphabetaga Iisraeli lauluga "A-Ba-Ni-Bi" ja 1985. aasta Eurovisiooni lauluvõistlusel lauluga "Olé, Olé".
Tarmel

Tarmel on eesti perekonnanimi.
Nimede eestistamisel määrati Tarmel uueks perekonnanimeks isikutele, kelle perekonnanimi oli Treier. Carl Tarmeli palvel kanti Tarmel perekonnanimede kaitseregistrisse nr. 350 all (Siseministeeriumi teadaanne 31. märtsist 1938).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Gali Atari

Gali Atari (גלי עטרי‎‎; sündinud 29. detsembril 1953) on Iisraeli laulja.
1978. aasta Eurovisiooni lauluvõistlusel esindas ta koos ansambliga Milk &amp; Honey Iisraeli lauluga "Hallelujah".